AlexejDobrolubov/national_council_slovak_2010 huggingface dataset:
94. schôdza NR SR - 2.deň - B. popoludní
Dátum: 2023-06-14
Poslanec: Mazurek, Milan (-)
Druh vystúpenia: Vystúpenie s faktickou poznámkou

76. Pán predseda, kúriť, svietiť znie fajn, ale to od nich očakávame všetci. Lenže to programové vyhlásenie je plné ideologických predsavzatí, je plné prihlásení sa ku konkrétnym formám politík, o ktorých som presvedčený, že väčšina obyvateľov Slovenskej republiky s ním nesúhlasí, a tieto veci je potrebné kritizovať. Pretože jedna vec je, že tu má byť nejaká vláda, ktorá má dotiahnuť Slovensko k predčasným voľbám, a niečo úplne iné je, keď je tu vláda, ktorá sa prihlási bez volieb ku konkrétnemu politickému a ideologickému smerovaniu, a to táto vláda urobila. S tým, že tam urazila priamo obyvateľov Slovenskej republiky, keď povedala, že tu existujú spoločenské a kultúrne normy, ktoré diskriminujú menšiny, zamedzujú im v prístupe k zdravotnej starostlivosti, k bývaniu a ku kvalitnému školstvu, ale nekonkretizovala. Ja som sa to dôrazne pýtal, ktoré sú to tie spoločenské a kultúrne normy, ktoré majú vraj na Slovensku diskriminovať menšiny. Lebo to nemôžete len tak vyhodiť a povedať, že Slováci sú de facto rasistickí, lebo to je v podtexte tých slov, a potom to nekonkretizovať. To je z môjho pohľadu svinstvo, a preto som sa do toho obul. A rovnako pri tých mimovládkach, ja som povedal to isté, ak niekto pomáha seniorom, venuje sa charitatívnej činnosti, to je občianske združenie, legitímne, ale ak niekto robí politickú činnosť, je to úplne iná pesnička. A práve tieto mimovládne organizácie z nejakého zázračného dôvodu táto vláda, ktorá má len kúriť a svietiť, považuje za jednu zo svojich priorít. Ja sa pýtam prečo, to bola legitímna otázka a žiadam tú odpoveď. To, že oni majú názor na mimovládky, že sú skvelé, ja, že sú škodlivé, to je, samozrejme, zase súčasťou politickej diskusie, ale mám právo poznať tú odpoveď a majú právo poznať tú odpoveď obyvatelia Slovenskej republiky, lebo tí to v konečnom dôsledku platia. A na tieto odpovede my sme zvedaví, prečo majú financovať organizácie, ktoré neprešli volebným zápasom a robia politickú činnosť. A rovnako je to aj s tou Nadáciou otvorenej spoločnosti. Dobre, dostali peniaze, ony ich prerozdelia, časť určite spotrebujú na réžiu, ale tak potom je to nefunkčnosť štátu, keď si potrebuje najať nejakú Sorosovu mimovládku bez nejakej verejnej súťaže a tá má prerozdeľovať jej finančné zdroje. Načo to je dobré?
94. schôdza NR SR - 2.deň - B. popoludní
Dátum: 2023-06-14
Poslanec: Mazurek, Milan (-)
Druh vystúpenia: Vystúpenie s faktickou poznámkou

72. Ja teda, kolegovia, budem čakať na tú odpoveď z pozície predsedu vlády alebo jednotlivých ministrov, z čoho vychádza akákoľvek potreba alebo akýkoľvek dôvod normálne to povedať ľuďom, aký máte dôvod na to nútiť daňových poplatníkov platiť politické mimovládne organizácie. Organizácie vykonávajú politickú činnosť, vykonávajúce indoktrinačnú ideologickú činnosť, ktoré sú tu bez ohľadu na to, akými krásnymi slovíčkami to nazvete. My s tým môžme absolútne nesúhlasiť a tieto organizácie neprešli riadnou politickou súťažou, neboli zvolené vo voľbách, sú úplne v inej pozícii. Prečo by mala nejaká organizácia dostať milióny eur alebo tisíce eur, státisíce eur, akékoľvek peniaze od slovenských daňových poplatníkov? Bolo na to referendum, pýtal sa to niekto ľudí? Jednoducho títo ľudia si to zaslúžia vedieť. To, že vy máte takýto názor, že si máte financovať nejaké stádo ľudí, ktorí vám budú predpripravovať politickú pôdu na univerzitách, na rôznych kultúrnych inštitúciách, v médiách, rôznych pseudoanalytikoch, ktorí sa budú vyjadrovať ku každej téme a profilovať sa ako nestranný, zároveň však pozitívne hodnotiť pomaly každý jeden krok nikým nevolenej vlády, tak to je niečo, čo skrátka ľuďom musíte vysvetliť. A keď na to vysvetlenie nemáte, tak potom sme doma, sme doma. A budeme to ľuďom opakovať, budeme im to prízvukovať, stále hovoriť, že si skrátka platíte svojich vlastných agentov, ľudí, ktorí vám majú pripravovať pôdu, ľudí, ktorí vám majú, za vás majú agitovať v regiónoch v jednotlivých inštitúciách, ľudí, ktorí by ale nemali byť platení zo štátneho rozpočtu, a pre nás je toto obrovský politický záväzok toto proste zrušiť. A vy si to uvedomte, ja viem, že mnohí z vás ste členmi alebo pochádzate z rôznych mimovládok, prídete o ich financovanie po voľbách, to sa zruší, rozlúčte sa s tým.
94. schôdza NR SR - 2.deň - A. dopoludnia
Dátum: 2023-06-14
Poslanec: Mazurek, Milan (-)
Druh vystúpenia: Vystúpenie s faktickou poznámkou

38. Ja ďakujem veľmi pekne kolegom, na rozprávočky pána Benčíka a Lehotského je zbytočné reagovať, ale ja som za nich vďačný, pretože v tom vystúpení som hovoril o konkrétnych statiach, naschvál som ich vždy citoval, aby som potom reagoval a povedal svoj názor, a som nesmierne rád, že z toho všetkého, čo som dvadsať minút hovoril, nevypichli jednu jedinú konkrétnu vec, ktorú by mi vyčítali, že by som bol fakticky nesprávny, že by môj pohľad vychádzal z nesprávnych skutočností, že by som to zle prečítal, zle pochopil. Len blbosti, hovorili úplne nezmysly a tým pádom nič faktické k veci, čo mi uľahčuje túto politickú činnosť, pretože viem, že som sa nemýlil, nemusím sa v rámci toho vystúpenia v ničom zlepšiť, napraviť, pretože všetko tam bolo fakticky správne, a to som rád. Ale vrátim sa k tomu, čo povedal teraz kolega Edo Kočiš ohľadne tej desegregácie škôl. Preto som to takto pomenoval, že títo ľudia vôbec nevedia, o čom hovoria a chcú dávať svoje deti do elitných škôl niekde v súkromných zariadeniach v Starom Meste a podobne, v Bratislave alebo v iných mestách, veď to je v podstate jedno, ale určite ich nedajú do desegregovanej školy v Rakúsach alebo v Huncovciach, pretože ja keď som nastúpil do piatej triedy základnej školy, tak my sme boli pol na pol. Polka žiakov z osady, polka žiakov z mesta. V šiestej triede už to bolo dve tretiny k tretine a v siedmej triede už sme ostali úplne bez osadníkov. A fakticky stav bol taký, že kvalita toho vzdelávacieho procesu bola katastrofálna. Jednoducho tí učitelia sa nedokázali normálne venovať tým žiakom, ktorí sústavne vyrušovali, robili problémy, ja ich nehodnotím na nejakej farby pleti a podobne, ten vzdelávací proces trpel, kvalita proste išla smerom dole a hoci mali obidvaja, jedni aj druhí, úplne rovnaký prístup s tým, že tamtí dostávali obrovské množstvo rôznych pomôcok, desiat a tak ďalej zadarmo od štátu, tak to neurobilo nič. Žiadnu zmenu, žiadnu zmenu. To, že vy niečo desegregujete, že zoberiete jednu kopu a dáte ju tu, neurobíte nič, len zhoršíte to všetkým tým učiteľom aj tým deťom zo slušných rodín, či sú maďarské, slovenské, menšinové, akékoľvek, slušným deťom zo slušných rodín, kde sa ich rodičia snažia a starajú, tak tým strpčíte život všetkým. A ak to chcete urobiť, najprv vaše deti a až potom ukazujte príkladom na iných.
90. schôdza NR SR - 15.deň - B. popoludní
Dátum: 2023-05-25
Poslanec: Mazurek, Milan (-)
Druh vystúpenia: Vystúpenie s faktickou poznámkou

149. Je pre mňa veľmi zaujímavé, že nám pán Benčík tvrdí, že kvôli motorkárskemu zrazu Hells Angels (povedané so smiechom) teda štát obmedzil alebo zaviedol kontroly na hraniciach práve v tej istej dobe, keď sa bude konať GLOBSEC, a my tomu akože máme uveriť (povedané so smiechom), že kvôli motorkárskemu zrazu tu budú kontroly na hraniciach. Ale tým sa nevyvracia ten pôvodný argument, pán Benčík (povedané so smiechom), že keď teda kvôli motorkárom vedia kontrolovať hranice, kvôli nelegálnym migrantom prečo nevedeli. Ale nieže aspoň časť, oni neurobili žiadnu kontrolu. A Mikulec nám povedal, že na to skrátka nie sú ľudia. Ale my veľmi dobre vieme, že Mikulec je chronický klamár s fejkovými hodinkami - v úvodzovkách. My vieme veľmi dobre, že keď tu bola korona totalita, tak nemal problém proste pozatvárať hranice a nechať našich ľudí o hlade, o smäde, bez toalety len tak sedieť na hraničnom prechode, pretože Matovič s Mikulcom si to vtedy takto zariadili. Bolo im ukradnuté, ako sa ľudia na Slovensku budú mať. K vlastným občanom sa správali ako k štekajúcim psom. Veď sme to počuli. Ale dnes nám poviete, že kvôli Hells Angels oni zavreli hranice, veď to je na smiech. Všetci dobre vieme, že takýto polobláznivý argument nemôžme prijať a že kvôli konferencii GLOBSEC, samozrejme, títo ľudia obmedzili hraničné prechody. Treba to povedať na rovinu, veď keď sa za to nehanbia a môžu to otvorene prehlásiť. Problém, ktorý, na ktorý my poukazujeme, že kvôli pár globalistom sa vraj Slovensko chrániť dá, teda ich sa na Slovensku chrániť dá, ale chrániť obyvateľov Slovenskej republiky pred ľuďmi, ktorí tu nemali čo robiť, ktorí preukázateľne nepostupovali v súlade so zákonom, ktorí si z nás urobili nejakú tranzitnú zónu a porušovali všetky naše právne predpisy a nariadenia, tak kvôli nim sme našich obyvateľov chrániť nevedeli. To je ten signál, ktorý aj vaša vláda a teraz nová Čaputovej progresívna vláda vysiela Slovákom, a treba naň poukazovať.
48. schôdza NR SR - 8.deň - B. popoludní
Dátum: 2021-11-02
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

40. Ďakujem za slovo. Kolegyňa, dobre ste povedali, len od začiatku volebného obdobia sme tu od koaličných poslancov počúvali, akú máme prázdnu špajzu, keďže sa všetky peniaze rozkradli, že neni na nič peniaze. A tu teraz je zákon alebo chcete dávať peniaze nejakému šovinistickému spolku. To je pre mňa úplne neprijateľné. Ďakujem.
48. schôdza NR SR - 8.deň - A. dopoludnia
Dátum: 2021-11-02
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

85. Ďakujem za slovo. Rasťo, dobre si to povedal. O tom svedčí aj táto faktická poznámka kolegu pred tebou, že si trafil klinček po hlavičke. No, za naše peniaze chceme financovať protislovenské maďarské živly. Ak majú poslanci slovenského parlamentu aspoň štipku Slovenska v srdci, tak budú proti tomuto zákonu. A v minulosti naši velikáni bojovali za slovenský národ, teraz musíme aj my, pretože zasa sú tu maďarské šovinistické, iredentistickí poslanci, ktorí jednoducho chcú zasa otvárať maďarskú otázku a verím tomu, že ďalší krok je aj odlúčenie južného Slovenska.
48. schôdza NR SR - 6.deň - A. dopoludnia
Dátum: 2021-10-27
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

14. Ďakujem za slovo. Predseda, tak ako si povedal, minister dal najavo svojou neprítomnosťou, čo si myslí o Národnej rade. Je jedno, že či tu je, či tu neni, aj tak koaličné hlasovacie automaty si odhlasujú tak, ako im bolo povedané, čiže ho podržia. Je len najsmutnejšie to, že akurát sa odvoláva minister, ktorý je tam za stranu SaS a z jeho poslancov tu sedí len jeden. Ďakujem.
48. schôdza NR SR - 1.deň - B. popoludní
Dátum: 2021-10-19
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

28. Ďakujem za slovo. Marian, trafil si klinec po hlavičke, pretože namiesto diskusie tu počujeme len vyhrážanie sa ministra, stretneme sa na súde, posmešky poslancovi Mizíkovi, nech sa naučí na počítači, toto nie je hodné poslanca a nie ministra, takže sa uvedomte, pán minister. (Prerušenie vystúpenia predsedajúcim.) Kollár, Boris, predseda NR SR 29. Pán poslanec, prosím vás pekne, faktická má byť k téme a nie komentovanie. Medvecký, Andrej, poslanec NR SR 30. Tak nech sa utíši a nechá ľudí pracovať. (Reakcie z pléna.) Aj vy buďte ticho a seďte tam ticho. (Reakcie z pléna.) Keď vy budete dodržiavať pravidlá, budem aj ja. Kollár, Boris, predseda NR SR 31. Pán poslanec, keď si nedáte rúško, tak vás vykážem zo sály. Medvecký, Andrej, poslanec NR SR 32. Tak ma vykážte. Kollár, Boris, predseda NR SR 33. Dobre. (Reakcia rečníka: "Vykážte." ) Pán poslanec, ešte raz vás upozorňujem, dajte si rúško. Medvecký, Andrej, poslanec NR SR 34. Pán predseda, posielal som mail na organizačný odbor, mali vás uvedomiť, že ja som, na to rúško som alergický, ja mám na to lekárske potvrdenie. (Smiech v sále. Potlesk.) Neviem, čo je na tom smiešne, no.
40. schôdza NR SR - 4.deň - A. dopoludnia
Dátum: 2021-09-22
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

34. Ďakujem za slovo. Kolegyňa, vy to viete vždy tak pekne srdcom povedať. Veľmi pekný príhovor. No ja by som tam doplnil takú jednu vec. Pre mňa ako rodiča neni najdôležitejší môj život, ale život môjho dieťaťa. Ono nedokáže bojovať teraz samo za seba, ale my musíme bojovať za to, aký štát a akú spoločnosť mu zanecháme, keď on vyrastie. Preto nemôžme dovoliť, aby jednoducho určitá skupina ľudí rozhodovala o tom, kto sa má, alebo nieže kto sa má, kto sa nemá, ale jednoducho aby sa všetci zaočkovali a aby doslova terorizovali ľudí tých, ktorí jednoducho sa nechcú dať zaočkovať experimentálnou vakcínou. Pred pár dňami mi volal jeden známy, že letel zo Slovenska do iného štátu a na letisku ho zastavil prístroj, ktorý ukazoval, že je alebo nie je zaočkovaný. Kde sme sa to dostali, keď tu máme prístroje o tom, či sú, alebo nie sú zaočkovaní? A ak taký prístroj fakt, reálne dávajú na letiská, odporúčal by som ho dať aj sem do Národnej rady, pretože verím, že aj veľa, veľmi veľa poslancov, ktorí bojujú za očkovanie, verím tomu, že veľa z nich ani zaočkovaných neni, a viem, že to, alebo myslím si, že to robia kvôli peniazom a nie kvôli presvedčeniu.
40. schôdza NR SR - 4.deň - A. dopoludnia
Dátum: 2021-09-22
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

22. Ďakujem za slovo. Stano, ďakujem za príhovor. My musíme bojovať proti diskriminácii tých, ktorí sa jednoducho nechcú dať zaočkovať experimentálnou vakcínou. Tie štatistiky, ktoré uvádzajú tých mŕtvych po očkovaní, sú totálne nezmysly. Pred dvoma týždňami som sa stretol s človekom v Turčianskych Tepliciach, ktorý osobne poznal ľudí len z okresu, ktorí zomreli po očkovaní. Jeden hasič, celý život zdravý, nemal žiadne choroby, dal sa zaočkovať, zomrel. A jednoducho títo ľudia vôbec nie sú ani v štatistikách, nie sú nikde. To znamená, že všetky tieto štatistiky sú len bludy a klamstvá, len na to, aby ľuďom nenahnali strach a ešte vo väčšej miere odmietali zaočkovanie ľudí. Ďakujem.
40. schôdza NR SR - 4.deň - A. dopoludnia
Dátum: 2021-09-22
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

6. Ďakujem za slovo. Marian, dobre si to povedal. Celé toto šialenstvo je len jeden veľký experiment. Ľudia sa už preto nechcú dať zaočkovať, pretože sa nenechajú, ako by som to ľudovo povedal, opiť suchým rožkom. Preto sa tejto vláde aj všetkým týmto šialenstvom nepodarí taká miera zaočkovanosti, ako chcú, pretože ľudia už nie sú takí blbí, aby jednoducho im na toto uverili. My, naša strana vždy budeme bojovať za to, aby sa ľudia mohli slobodne rozhodnúť, či sa dajú zaočkovať a či sa nedajú zaočkovať. Ďakujem.
35. schôdza NR SR - 2.deň - C. noc
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

48. Ďakujem za slovo. Martin, s tvojimi slovami sa nedá nič iné len súhlasiť, ale pripomenul by som len kolegom z koalície, že my tu už druhý deň nebojujeme proti dobrovoľnému očkovaniu. My tu bojujeme proti povinnému očkovaniu. To, že vy niečo nazývate dobrovoľné, tak to dobrovoľné nemusí byť a ani nie je. Ako som už aj dneska povedal, kľudne sa zaočkujte, koľkokrát chcete, len nás, ktorí sa nechceme očkovať, nechajte na pokoji a aj ľudí, ktorí sa nechcú dať ani očkovať, ani testovať. Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

155. Ďakujem za slovo. Marian, s tvojím príhovorom musím len súhlasiť. Ale, ak si ešte pamätáš v minulosti, zhruba pred dvadsiatimi rokmi sme ľuďom museli otvárať oči. A na námestiach, keď sme im rozprávali o tom, že napríklad prídeme o našu menu, tak sa nám smiali, že sme konšpirátori, že sme blázni, že nevieme, čo rozprávame. Pár rokov na to sa to udialo. Že prídeme o naše hranice, takisto sme boli konšpirátori, blázni, že jednoducho rozprávame hlúposti a nevieme, ani čo rozprávame. Pár rokov na to sa to stalo. Zhruba pred rokom si rozprával, že všetci tu budeme musieť byť povinne očkovaní a máme tu dneska zákon, ktorý nič iné nerobí, len ľuďom prikazuje, aby sa dali zaočkovať, a tí, ktorí sa zaočkovať nedajú, budú čo i nič iné, len terorizovaní. Takisto si vravel o čipovaní, smiali sa ti, smejú sa aj teraz a verím tomu, že o pár mesiacov, možno niekoľko rokov budeme mať takýto zákon a verím tomu, že sa už dosmejú.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

125. Ďakujem za slovo. Kolega Čepček, v prvom rade vám chcem poďakovať za odvahu a popriať veľa síl, aby bolo viacej poslancov v koalícii, ktorí si vedia povedať aj svoj názor. Je to preto, že od začiatku volebného obdobia vidíme, že drvivá väčšina poslancov koalície svoj vlastný názor nemá. Hlasuje len tak, ako im prikážu. Tak vám ďakujem a prajem veľa síl.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

107. Ďakujem za slovo. Rasťo, dobre si im povedal. My sa musíme postaviť na stranu slobody. Presne ako tí ľudia vonku, ktorí protestujú a sú nespokojní s týmto zákonom, pretože vedia, čo ich bude čakať. A zopakujem ešte raz, aby ste všetci vedeli, jednu vec. My nebojujeme proti to... proti nejakým blbým zákonom, ktoré vy tu dávate. My bojujeme len proti tomu, aby ste segregovali ľudí na očkovaných a neočkovaných. Fakt, pre mňa za mňa sa zaočkujte všetci aj desaťkrát, každý deň, aj každý druhý deň. Len nás, ktorí sa nechceme nechať očkovať, ktorí si vážime svoje zdravie, nechajte na pokoji.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

87. Ďakujem za slovo. Kolegyňa, veľmi dobre si im to povedala a zopakujem tú vec, ktorú oni šíria všade, že vakcína je sloboda. Je to veľmi, až moc veľmi podobné jednému heslu, ktoré používali ich predchodcovia ešte v tretej ríši. Títo novodobí neonacisti menia Európsku úniu doslova na tretiu ríšu. Doteraz ste nás len zastrašovali a ľudí, ľudí psychicky vydierali. Čo príde ďalej po psychickom zastrašovaní? Budete nás fyzicky likvidovať? Spravíte tu tábory, kde nahrniete ľudí, ktorí nie sú zaočkovaní a len namiesto Arbeit dáte vakcína a vakcína oslobodzuje? To je nechutné.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

75. Ďakujem za slovo, pán podpredseda. Stano, s tvojím príspevkom sa nedá nič iné, len súhlasiť. To isté rozprávali aj o dobrovoľnom, dobrovoľnom testovaní. Ako to skončilo? Nič dobrovoľné nebolo. To isté bude aj s očkovaním, budú rozprávať alebo rozprávajú, že je to dobrovoľné, a už teraz vydierajú ľudí, že ak sa nedajú zaočkovať, tak prídu o svoje zamestnanie. Ako sme to dnes počuli u vojakov, tak mi pár ľudí aj písalo, že ich zamestnávatelia im už dali teraz príkaz, že ak sa nedajú zaočkovať, tak ich jednoducho vyhodia zo svojho zamestnania. Toto my nemôžeme dovoliť v žiadnom prípade.
35. schôdza NR SR - 2.deň - B. popoludní 2
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

61. Ďakujem za slovo. Marek, dobre si to povedal, tu si musíme uvedomiť jednu vec, že jednému človeku tu dávame neobmedzenú moc. Krôčik po krôčku zavádzajú novodobú tretiu ríšu. A nič iné. To novodobí fašisti. Jedinakších ich ani nazvať nemôžem. Novodobá diktatúra, rozdeľovanie občanov, už vám chýbajú len koncentračné tábory.
35. schôdza NR SR - 2.deň - A. dopoludnia
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

158. Ďakujem za slovo. Kolega, chcem sa opýtať, vy žijete na nejakej inej planéte? Pretože vy tu dávate do prirovnania z nejakých štátov, ktoré si naschvál vyberáte, ktoré majú nejakú horšiu situáciu. Však váš vyvolený štát Izrael ma 60-percentnú zaočkovanosť. Väčšina ľudí v nemocniciach je zaočkovaných. Tak ja neviem, o čom tu rozprávate. A rozprávate, že my chceme byť chrumkaví pri ľuďoch. Vy chcete byť chrumkaví voči Európskej únii a doslova všetky veci, ktoré vám nariadia, robíte ako poslušné psy. Takže neviem, kto tu chce byť chrumkavý. My bojujeme v uliciach za ľudí.
35. schôdza NR SR - 2.deň - A. dopoludnia
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

126. Ďakujem za slovo. Kolega, na prípade vojaka môžeme vidieť, že očkovacia kampaň už neni na boj s koronou, ale doslova na boj s ľuďmi. To je čistý teror a psychické vydieranie, nijak inak to nazvať nemôžeme, keď zdravého človeka, vojaka, ktorý, dá sa povedať, celý život športuje, žije zdravo a len kvôli nejakému blbému očkovaniu ho nepustia na misiu, tak to asi o niečom svedčí. Verím, že dodržíte slovo a tento zákon nepodporíte, no, minimálne, no, viem, že máte ešte jednu možnosť, ktorá by všetkým ľuďom na Slovensku pomohla a že by ste ten zákon vetovali. Tak je to na vás a na ďalších kolegov z koalície. Verím tomu, že budete bojovať za ľudí a nie proti nim a tento zákon tiež nepodporíte. Ďakujem.
35. schôdza NR SR - 2.deň - A. dopoludnia
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

42. Ďakujem, ďakujem za slovo. Ja len tak, že je smutné, že o takom dôležitom zákone, ktorý sa chystá obmedziť práva Slovákov, je tu len hŕstka, fakt hŕstka koaličných poslancov. No, chcel by som povedať hlavne jednu vec. Kolega, keď si pred rokom rozprával o očkovaní, všetci sa ti smiali. Kotleba je konšpirátor, Kotleba rozpráva bludy. Keď si pred rokom rozprával o čipovaní, smiali sa ti. Musíme si povedať jednu vec. Vakcína nefunguje a ani nebude fungovať. Dôkazom o tom je aj ich teroristický štát Izrael, kde očkovanosť je najvyššia, no nakazenosť a úmrtnosť jedna z najvyšších. Na českej televízii oficiálnej, v žiadnom konšpiračnom webe, už pred troma mesiacmi bol článok, že v Amerike spravili čip, ktorý dokážu pichnúť ľuďom cez injekciu. Takže tu vidíte, vakcína fungovať nebude a o pol roka tu čo budeme mať? Zákon, ktorý jednoducho bude ľudí terorizovať a budeme sa tu musieť všetci čipovať?
35. schôdza NR SR - 2.deň - A. dopoludnia
Dátum: 2021-07-24
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

16. Ďakujem za slovo. Pán kolega Dostál, rozprávali ste o dvoch možnostiach, buď nebudete robiť nič, alebo budete prijímať tie vaše fašistické nariadenia, diktatúru a teror na ľuďoch. Ja vám tu rozprávam, lepšie by ste pre Slovensko spravili, kebyže nespravíte nič. Slováci by sa mali lepšie a jednoducho neboli by také opatrenia a také totálne hlúposti, čo ste tu jednoducho prijali. A čo sa týka očkovania, pre mňa za mňa dajte si aj tridsať vakcín mesačne. Kľudne vám dám aj moju vakcínu, všetky vakcíny aj kolegov, zaočkujte sa, koľko len chcete. Čím viac budete zaočkovaný, tak tým my budeme mať väčší pokoj. Pretože za pár rokov budete vidieť, čo to s vami narobí.
32. schôdza NR SR - 6.deň - A. dopoludnia
Dátum: 2021-06-25
Poslanec: Medvecký, Andrej (ĽS Naše Slovensko)
Druh vystúpenia: Vystúpenie s faktickou poznámkou

32. Ďakujem za slovo. Kolega Martin, ďakujem ti za tvoj kľudný a argumentačný príspevok do diskusie. Len by som chcel doplniť, že len za minulý rok 2020 zomrelo kvôli potratom 42 miliónov detí. Dám to len do kontrastu s COVID-om. Za minulý rok vo svete zomrelo 1,8 milióna ľudí na COVID. Ja ďakujem aj kolegom, ktorí sú v tejto sále a snažia sa bojovať za život nenarodených detí, pretože ja ako otec si v žiadnom prípade neviem predstaviť, že by som buď schválil alebo nejako nebojoval za život nejakých detí, keď viem, čo z toho malého embrya, čo z toho malého plodu môže vyrásť a preto nikdy v živote nemôžeme prestať bojovať za nenarodené deti a je to našou povinnosťou. Pretože my sme mali právo sa narodiť a mali by sme to právo narodenie poskytnúť aj tým, ktorí sa ešte len môžu narodiť. Ďakujem.